Կարևորելով համացանցի ապահով օգտագործումը՝ անցյալ տարվանից ի վեր Orange-ը ոչ միայն աջակցում է վերապատրաստման և տեղեկացման դասընթացներին, որոնց նպատակն է բոլորին իրազեկել խնդրի մասին և տրամադրել պրակտիկ տեղեկություններ, այլև համագործակցելով Kaspersky Labs ընկերության հետ՝ արդեն անցյալ տարվանից իր բաժանորդներին է առաջարկում Kaspersky Internet Security ծրագիրը, որը համակարգչից օգտվող երեխաների համար ապահովում է պաշտպանություն ոչ պատշաճ բովանդակությամբ կայքէջերից: Արդեն բազմաթիվ Orange բաժանորդներ օգտվում են այս ծառայությունից: «Հետզհետե երեխաները համացանց են մտնում ավելի վաղ տարիքից: Այնուամենայնիվ, տասներկու տարեկանից փոքր երեխաները հիմնականում քննադատական մտածողության հմտություններ չունեն համացանցում նավարկելու, խաղալու և սովորելու համար, հետևաբար, մինչ այս տարիքը ծնողները պետք է մշտապես մասնակցեն նրանց համացանցային գործունեությանը», նշեց Մեդիակրթության կենտրոնի փոխտնօրեն Նարինե Խաչատրյանը: